|  |
| --- |
| Bakterinė vaginozė |
|  
Bakterinės vaginozės mikroskopinė nuotrauka — gimdos kaklelio ląstelės, padengtos lazdelių formos bakterijomis *Gardnerella vaginalis* (rodyklės). |
| ICD-10 | B96, N76 |
| ICD-9 | 616.1 |

**Bakterinė vaginozė** (**BV**), dar vadinama **makšties disbakterioze** arba **nespecifiniu vaginitu** – makšties liga, kylanti sutrikus bakterijų pusiausvyrai makštyje. Dažniausias ligos simptomas: gausios išskyros iš makšties, kurios dažnai turi žuvies kvapą. Išskyros paprastai būna baltos arba pilkos. Taip pat gali varginti skausmingas šlapinimasis. Nedažnais atvejais gali niežėti. Atsitiktiniais atvejais liga gali nepasireikšti jokiais simptomais. Sergant BV padidėja rizika užsikrėsti įvairiomis kitomis lytiškai plintančiomis infekcijomis įskaitant ŽIV / AIDS. Jeigu sergančioji nėščia, padidėja priešlaikinio gimdymo pavojus.

Priežastis ir diagnozė
----------------------

BV kyla sutrikus natūraliai makštyje gyvenančių bakterijų pusiausvyrai. Bakterijų pusiausvyra sutrinka, kai tam tikroje terpėje natūraliai gausiausiai gyvenančios rūšies bakterijų sumažėja, o nebūdingų arba kenksmingų – padaugėja. Taip pat šimtus arba tūkstančius kartų padidėja bendrasis bakterijų skaičius. Ligos rizikos veiksniai: makšties plovimas, naujas lytinis partneris arba dažna jų kaita, antibiotikų vartojimas, į gimdą įsodinamų įtaisų naudojimas ir kiti. Ši liga nelaikoma lytiniu keliu plintančia infekcija. Diagnozė įtariama remiantis simptomais, o patvirtinama atlikus makšties išskyrų tepinėlio tyrimą, nustačius didesnį nei normalus makšties pH ir didelį bakterijų skaičių. BV dažnai painiojama su makšties grybeline infekcija arba trichomonų sukelta infekcija.

Profilaktika ir gydymas
-----------------------

Dažnai gydoma antibiotikais klindamicinu arba metronidazolu. Šiuos vaistus galima vartoti ir antrajame arba trečiajame nėštumo trimestre. Visgi po gydymo būklė dažnai pasikartoja. Vartojant probiotikų ligos kartojimosi galima išvengti. Nežinoma, ar probiotikų arba antibiotikų vartojimas turi poveikį nėštumo baigčiai.

Epidemiologija ir istorija
--------------------------

BV – dažniausiai pasitaikanti makšties infekcija vaisingo amžiaus moterims. Sergančių moterų skaičius įvairiu metu svyruoja nuo 5 % iki 70 %. BV daugiausia paplitusi Afrikoje, mažiau – Azijoje ir Europoje. Jungtinėse Amerikos Valstijose serga maždaug 30 % moterų nuo 14 iki 49 metų amžiaus. Įvairių šalių etninėse grupėse ligos dažnis gali stipriai skirtis. Į BV panašių simptomų aprašyta daugumoje senų šaltinių, tačiau pirmasis aiškiai dokumentuoto atvejo aprašas pasirodė 1894 m.

Išnašos
-------

1. 1 2  Borchardt, Kenneth A. (1997). *Sexually transmitted diseases : epidemiology, pathology, diagnosis, and treatment*. Boca Raton [u.a.]: CRC Press. p. 4. ISBN 9780849394768.
2. 1 2 3 4 5 6  Donders, GG; Zodzika, J; Rezeberga, D (2014 m. balandžio mėn.). „Treatment of bacterial vaginosis: what we have and what we miss". *Expert opinion on pharmacotherapy*. **15** (5): 645–57. PMID 24579850.
3. 1 2 3  „What are the symptoms of bacterial vaginosis?".. 2013-05-21. Nuoroda tikrinta 2015-03-03. `{{cite web}}`: Išorinė nuoroda parametre ``|website=`` (pagalba)
4. 1 2 3 4  Kenyon, C; Colebunders, R; Crucitti, T (2013 m. gruodžio mėn.). „The global epidemiology of bacterial vaginosis: a systematic review". *American journal of obstetrics and gynecology*. **209** (6): 505–23. PMID 23659989.
5. ↑  „What are the treatments for bacterial vaginosis (BV)?".. 2013-07-15. Nuoroda tikrinta 2015-03-04. `{{cite web}}`: Išorinė nuoroda parametre ``|website=`` (pagalba)
6. 1 2 3  „Bacterial Vaginosis (BV): Condition Information".. 2013-05-21. Nuoroda tikrinta 2015-03-03. `{{cite web}}`: Išorinė nuoroda parametre ``|website=`` (pagalba)
7. ↑  „Bacterial Vaginosis – CDC Fact Sheet". Centers for Disease Control and Prevention. 2014-03-11. Nuoroda tikrinta 2015-03-02.
8. ↑  Mashburn, J (2006). „Etiology, diagnosis, and management of vaginitis". *Journal of midwifery & women's health*. **51** (6): 423–30. PMID 17081932.
9. ↑  Othman, M; Neilson, JP; Alfirevic, Z (2007-01-24). „Probiotics for preventing preterm labour". *The Cochrane database of systematic reviews* (1): CD005941. PMID 17253567.
10. ↑  „Bacterial Vaginosis (BV) Statistics Prevalence". *cdc.gov*. 2010-09-14. Nuoroda tikrinta 2015-03-15.